AFC Kubogi Final 2011. 2011-yilgi OFK kubogi finali 2011-yil 29-oktabr, shanba kuni OFK kubogi-2011 chempionini aniqlash uchun o‘tkazilgan futbol o‘yini bo‘ldi. Bu Osiyo Futbol Konfederatsiyasi (OFK) tomonidan Osiyoning „rivojlanayotgan mamlakatlari“ klublari o‘rtasida tashkil etilgan 8-marta OFK kubogining finali bo‘ldi. Qarshining „Nasaf“ klubi Quvaytning „Al-Quvayt“ jamoasi ustidan 2:1 hisobida g‘alaba qozonib, OFK kubogini qo‘lga kiritgan ilk O‘zbekiston jamoasi bo‘ldi. Joy. OFK finalga finalchilardan biri mezbonlik qilishiga qaror qildi. Ushbu format 2009 va 2010-yillardagi musoboqalar bilan bir xil. 2011-yil 7-iyun kuni chorak final, yarim final va finalga qur‘a tashlandi. Final uchun yarim final 1 g‘olibi (2 va 4 chorak final g‘oliblari o‘rtasida o‘ynagan) mezbon jamoa, yarim final 2 g‘olibi (1 va 3 chorak final g‘oliblari oʻrtasida o‘ynagan boʻladi.) mehmon jamoa boʻlardi. Shu bois Qarshining „Nasaf“ jamoasi mezbon, „Al-Quvayt“ esa mehmon bo‘ldi.